recursal/SuperWikiNEXT-32B huggingface dataset:
ตำรวจจราจรหญิงที่กรุงเปียงยางกำลังดูแลการสัญจรของรถ
รถตำรวจเกาหลีเหนือในปีค.ศ. 2007
รถตำรวจเกาหลีเหนือในปีค.ศ. 2012 ข้างใต้เขียนว่า: "จราจรรักษาความปลอดภัย"
**กระทรวงความมั่นคงของประชาชนเกาหลีเหนือ** และ**กรมรักษาความปลอดภัยเกาหลีเหนือ**ทั้งสองเป็นหน่วยงานของรัฐบาล แต่จะถูกควบคุมโดยผ่านคณะกรรมการความยุติธรรมและความมั่นคง หน้าที่คือการเฝ้าระวังจากประชาชนและทางอิเล็กทรอนิกส์

การรักษาความปลอดภัยประชาชน
--------------------------

**กระทรวงความมั่นคงของประชาชนเกาหลีเหนือ** ซึ่งรับผิดชอบด้านความมั่นคงภายในการควบคุมสังคม เป็นหนึ่งในองค์กรที่มีอำนาจมากที่สุดในเกาหลีเหนือและควบคุมพนักงานรักษาความปลอดภัยประมาณ 144,000 คน ซึ่งรักษากฎหมายและความสงบเรียบร้อยของประชาชน, สืบสวนคดีอาญาทั่วไป, จัดการระบบเรือนจำและควบคุมการจราจร, ตรวจสอบทัศนคติทางการเมืองของประชาชน, ดำเนินการสืบสวนพื้นหลัง, การสำรวจสำมะโนประชากรและการจดทะเบียนพลเมือง, ควบคุมการเดินทางแต่ละครั้ง, จัดการเอกสารลับของรัฐบาล, ปกป้องรัฐบาลและเจ้าหน้าที่พรรค และลาดตระเวนอาคารของรัฐบาล

กองกำลังรักษาชายแดน
-------------------

**กองกำลังรักษาชายแดนเกาหลีเหนือ**เป็นกองกำลังทหารของกระทรวงความมั่นคงของประชาชนเกาหลีเหนือ ส่วนใหญ่เกี่ยวข้องกับการตรวจสอบชายแดนและความมั่นคงภายใน กิจกรรมหลังรวมถึงการป้องกันทางกายภาพของอาคารและสิ่งอำนวยความสะดวกของรัฐบาล ในระหว่างความขัดแย้งพวกเขาอาจจะถูกนำมาใช้ในภารกิจรักษาความปลอดภัยบริเวณชายแดน

กรมรักษาความปลอดภัย
-------------------

ในปีพ.ศ. 2516 ความรับผิดชอบด้านความมั่นคงทางการเมืองได้รับการถ่ายโอนจากกระทรวงความมั่นคงของประชาชนเกาหลีเหนือไปยัง**กรมรักษาความปลอดภัยเกาหลีเหนือ** กรมรักษาความปลอดภัยเกาหลีเหนือจัดทำข่าวกรองและการรักษาความปลอดภัยภายในอย่างกว้างขวางโดยปกติแล้วจะเกี่ยวข้องกับ "ตำรวจลับ"

อ้างอิง
-------

* flagสถานีย่อยประเทศเกาหลี

1. ↑  Fyodor Tertitskiy. "Daily duty: Inside North Korea’s regular police force". NK News.

 บทความนี้รวมเอางานสาธารณสมบัติจากประเทศศึกษา หอสมุดรัฐสภา
**ปนีร** (ปัญจาบ: ਪਨੀਰ; ฮินดีและเนปาล: पनीर; อาร์มีเนีย: Պանիր; อูรดู: پنير; เคิร์ด: پەنییر; เปอร์เซีย: پنير; ตุรกี: *peynir*) หรือที่นิยมสะกดเป็น **ปานีร์** เป็นชีสสดชนิดหนึ่งที่เป็นที่นิยมแพร่หลายในอินเดียภาคเหนือและภาคตะวันออก โดยในอินเดียภาคเหนือเรียกเชนะ

คำว่าปนีรมีต้นกำเนิดมาจากภาษาเปอร์เซีย คำในภาษาตุรกี *peynir*, คำในภาษาเปอร์เซีย *panir*, คำในภาษาอาเซอร์ไบจาน *panir*, และคำในภาษาอาร์เมเนีย *panir* (պանիր) ล้วนมาจากคำว่า "paneer" ซึ่งหมายถึงเนยชนิดหนึ่ง จุดกำเนิดของปานีร์ยังเป็นที่โต้เถียง ทั้งอินเดียในยุคพระเวท ชาวอัฟกัน ชาวอิหร่าน ชาวเบงกอล และชาวอินเดียเชื้อสายโปรตุเกส

การเตรียม
---------

ปานีร์เตรียมโดยการเติมอาหารที่เป็นกรด เช่น น้ำมะนาว น้ำส้มสายชู กรดซิตริกหรือโยเกิร์ต ลงในนมที่ร้อนเพื่อแยกเคิร์ดออกจากหางนม ส่วนที่เป็นเคิร์ดจะนำมากดน้ำออก นำมาแช่ในน้ำเย็น 2–3 ชั่วโมง การเตรียมปานีร์มีรายละเอียดอื่นๆต่างกันไปตามท้องถิ่น ในเนปาล จะนำส่วนที่เป็นเคิร์ดมาห่อผ้าแล้วทับด้วยของแข็งเช่น หิน แล้วตัดเป็นก้อนลูกเต๋าเพื่อใช้ใส่ในแกง ในอาหารเบงกอลและอาหารอินเดียตะวันออกอื่นๆ เคิร์ดจะถูกนวดด้วยมือจนมีลักษณะคล้ายแป้งโดเรียก ছানা *sana* ใน ภาษาอัสสัม, ছানা *chhana* ใน ภาษาเบงกอล หรือ ଛେନା *chhena* ใน ภาษาโอริยา และ ภาษาไมถิลี ในบริเวณต่อไปนี้ *sana*/*chhana*/*chhena* ถูกแยกออกจาก *โปนีร์* ซึ่งเป็นชีสที่มีลักษณะกึ่งแข็งมีรสเค็ม มีเกลือปริมาณสูง

อาหาร
-----

ปานีร์เป็นเนยชนิดที่ใช้ทำอาหารได้หลากหลายทั้งในอินเดียและปากีสถาน รวมทั้งในเนปาลและบังกลาเทศ บางครั้งหุ้มด้วยแป้งโด ทอดแล้วกินกับผักโขมหรือถั่ว ปานีร์ที่เรียก *chhana* นำไปปั้นเป็นก้อนกลมแล้วต้มในน้ำเชื่อม

อ้างอิง
-------

1. ↑  *The Indian Historical Quarterly, Volume 2, Issues 1-2*. Ramanand Vidya Bhawan. 1985. p. 236.
2. ↑  Timothy G. Roufs and Kathleen Smyth Roufs (2014). *Sweet Treats around the World: An Encyclopedia of Food and Culture*. ABC-CLIO. p. 168. ISBN 9781610692212.`{{cite book}}`: CS1 maint: uses authors parameter (ลิงก์)
3. ↑  Adiraja Dasa. *The Hare Krishna book of Vegetarian Cooking*. Bhaktivedanta Book Trust, 1989, ISBN 0-902677-07-1
การโรยเชือกลงมาจาก MH-60S ซีฮอกว์ ลงมายึดกับ*เรือยูเอสเอสจอหน์ เอช. ดับเบิ้ลยู. บุช*
**การบินนาวี** (อังกฤษ: Naval aviation) เป็นการใช้กองกำลังทางอากาศของกองทัพเรือ หรือโดยมีอากาศยานนาวีอยู่ในบนเรือบรรทุกเครื่องบิน หรือไม่ก็ฐานทัพภาคพื้นดิน การบินนาวีโดยส่วนมากจะมีเป้าหมายอยู่บนที่เรือบรรทุกอากาศยาน เรือที่บรรทุกอากาศยานนั้นจะต้องมีความพร้อมต่อการลงจอดและเหมาะสมกับอากาศยานนาวีที่จะต้องลงจอด พวกเขามีเวลาไม่นานที่จะให้อากาศยานนาวีลงจอดบนพื้นผิว ดังนั้นพื้นผิวจะต้องมีความยืดหยุ่นและความทนทานสูง พวกเขามีอุปกรณ์ที่ยึดตัวอากาศยานนาวีไว้ลงบนกับพื้นเรือ อากาศยานนาวีถูกออกแบบขึ้นโดยมีจุดประสงค์หลายอย่าง เช่น เพื่อการโจมตีทางท้องฟ้า, การโจมตีภาคพื้นดิน, การโจมตีเรือดำน้ำ, การค้นหาและกู้ภัย, การขนส่ง, การตรวจสอบสภาพอากาศ, การลาดตระเวน, การดูแลพื้นที่ และการควบคุม

อากาศยานขับไล่บนเรือบรรทุกเครื่องบินในประจำการ
----------------------------------------------

* Boeing EA-18G Growler
* เอฟ/เอ-18อี/เอฟ ซูเปอร์ฮอร์เน็ท
* ดาโซราฟาลเอ็ม
* Grumman C-2 Greyhound
* ล็อกฮีด มาร์ติน เอฟ-35บี/ซี ไลท์นิง 2
* เอวี-8 แฮริเออร์
* เอฟ/เอ-18 ฮอร์เน็ท
* McDonnell Douglas T-45 Goshawk
* มิโคยัน มิก-29เค
* อี-2 ฮ็อคอาย
* เช็งยาง เจ-15
* ซุคฮอย ซู-25UTG/UBP
* ซุคฮอย ซู-33

อดีตอากาศยานขับไล่บนเรือบรรทุกเครื่องบิน
----------------------------------------

* กรัมแมน เอฟ4เอฟ ไวลด์แคท
* กรัมแมน เอฟ6เอฟ เฮลแคท
* วอท เอฟ4ยู คอร์แซร์
* ซูเปอร์มารีน สปิตไฟร์
* ฮ็อคเกอร์ เฮอริเคน
* แบล็กเบิร์น สคัว
* มิตซูบิชิ เอ5เอ็ม
* มิตซูบิชิ เอ6เอ็ม ซีโร่
* มิตซูบิชิ เอ7เอ็ม
* แมคดอนเนลล์ ดักลาส เอฟ-4 แฟนทอม 2
* ยาโกเลฟ ยัค-38
* บีเออี ซีแฮร์ริเออร์

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ การบินนาวี

* United States Naval Aviation 1910-1995 เก็บถาวร 2014-12-16 ที่ เวย์แบ็กแมชชีน - A comprehensive history from the U.S. Naval Historical Center
การใช้พลังงานของโลก หมายถึง พลังงานทั้งหมดที่มนุษย์เพื่อการดำรงชีวิต โดยการใช้พลังงานในแต่ละปี เป็นพลังงานที่มนุษย์ใช้ภาคอุตสาหกรรมและเทคโนโลยีของแต่ละประเทศ การใช้พลังงานของโลกในปัจจุบันส่งผลต่อการดำรงชีวิตของมนุษย์

สถานบันต่างๆ เช่น สถาบันพลังงานระหว่างประเทศ ได้มีการบันทึกข้อมูลการใชัพลังงานของโลกอยู่ตลอดเวลา ซึ่งข้อมูลที่รวบรวมได้จะเป็นประโยชน์ในการศึกษาแนวโน้มการใชัพลังงานของโลกและการวางแผนการใช้พลังงานในอนาคต 

การใช้พลังงานฟอสซิลที่เพิ่มขึ้นมากที่สุดใน พ.ศ. 2543 - 2551 ในเดือนตุลาคม 2555 สถาบันพลังงานระหว่างประเทศ พบว่าการใช้พลังงานถ่านหินมีศรึ่งในพลังงานที่ใช้กันทั้งโลก แต่การใชัพลังงานหมุนเวียนในปัจจุบันมีการใชัพลังงานหมุนเวียนมากขึ้น ในปี พ.ศ. 2522 อุบัติเหตุนิวเคลียร์เกาะทรีไมล์ และ พ.ศ. 2529 อุบัติเหตุนิวเคลียร์เชอร์โนบิล การสร้างโรงไฟฟ้านิวเคลียร์ใช้ทุนในการก่อสร้างสุง ปัจจุบันการใชัพลังงานนิวเคลียร์มีการใชัอัตราที่น้อยลง

| พลังงาน (terawatt-hour) |
| --- |
|  | เชื้อเพลิงซากดึกดำบรรพ์ | พลังงานนิวเคลียร์ | พลังงานทดแทน | ทั้งหมด |
| 2533 | 83,374 | 6,113 | 13,082 | 102,569 |
| 2543 | 94,493 | 7,857 | 15,337 | 117,687 |
| 2551 | 117,076 | 8,283 | 18,492 | 143,851 |
| การเปลี่ยนแปลง 2543 - 2551 | +23.9% | +5.4% | +20.6% | +22.2% |
|

1 terawatt-hour (TWh) = 1 billion กิโลวัตต์ต่อชั่วโมงs (kWh) = 1012 วัตต์ต่อชั่วโมงs

อ้างอิง
-------

1. ↑  International Panel on Fissile Materials (September 2010). "The Uncertain Future of Nuclear Energy" (PDF). *Research Report 9*. p. 1.[*ลิงก์เสีย*]
2. ↑  Eenergiläget i siffror 2011 figure 49 and 53
**รางวัลเทลลี** (อังกฤษ: Telly Awards) เป็นรางวัลที่กำหนดมาตรฐานการผลิตสื่อต่างๆ ให้อยู่เหนือมาตรฐาน ซึ่งสื่อดังกล่าว ได้แก่ งานโฆษณา และรายการที่ผลิตเพื่อถ่ายทอดในประเทศสหรัฐอเมริกาและทั่วโลก ทางโทรทัศน์ หรือทางเคเบิล รวมทั้งงานวิดีโอ และภาพยนตร์สารคดี ทั้งด้านการศึกษาและการท่องเที่ยว

รางวัลเทลลี ก่อตั้งขึ้นในปี ค.ศ. 1978 (ครั้งนี้เป็นครั้งที่ 28) โดยมิสเตอร์เดวิด อี. คาร์เทอร์ (David E. Carter) โดยมีจุดประสงค์ที่จะสร้างมาตรฐานในการผลิตสื่อให้มีคุณค่าเหนือมาตรฐาน (High Standard of Merit) โดยเริ่มต้นจากสื่อโฆษณาก่อน และในภายหลังจึงได้มีรางวัลสำหรับวิดีโอ และรายการโทรทัศน์เพิ่มขึ้นมา เพื่อกระตุ้นกระแสของการสร้างสรรค์ในการทำสื่อ และเป็นการเพิ่มมาตรฐานของการผลิตสื่อให้ดียิ่งๆ ขึ้นไป

รางวัลเทลลีถือหนึ่งในรางวัลที่เป็นที่ต้องการมากที่สุดในวงการสื่อโฆษณา ในแต่ละปีมีชิ้นงานเข้าร่วมประกวดถึงกว่า 13,000 ชิ้น จากทุกทวีปทั่วโลก ตั้งแต่บริษัทเอเจนซี่ บริษัทผู้ผลิตต่าง ๆ ไปจนถึงบริษัทข้ามชาติยักษ์ใหญ่ (โดยเฉพาะองค์กรเล็กๆ มักจะเข้าร่วมเพื่อสร้างความมั่นใจว่า ผลงานขององค์กรนั้นมีมาตรฐานเป็นที่ยอมรับในระดับโลก)

รางวัลเทลลี จะตัดสินจากมาตรฐานและคุณภาพของชิ้นงานที่โดดเด่น โดยที่แต่ละชิ้นงานจะไม่ได้แข่งขันกันเอง แต่จะต้องแข่งกับมาตรฐานที่เป็นเลิศที่เดวิด อี. คาร์เทอร์ ได้ตั้งไว้ และจะมีการขยับมาตรฐานเพิ่มขึ้นทุกปี โดยมีทีมผู้ชำนาญในระดับแนวหน้าจากวงการสื่อและโฆษณาจากทั่วโลก ซึ่งเคยได้รับรางวัลไปแล้วในปีก่อนๆ เป็นผู้ตั้งมาตรฐานและตัดสิน

ตัวอย่างองค์กรที่เคยได้รับรางวัลเทลลี
-------------------------------------

* เอโอแอล
* ซีเอ็นเอ็น
* ดิสคัฟเวอรี่ เอ็ดดูเคชัน (Discovery Education)
* ดิสนีย์แลนด์ รีสอร์ท (Disneyland Resort)
* อีเอสพีเอ็น
* ฮอลมาร์ค ชาแนล (Hallmark Channel)
* ไมโครซอฟท์
* เอ็นบีเอเอ็นเตอร์เทนเม้นท์ (NBA Entertainment)
* ไนกี้
* การบินไทย (Thai Airways International)
* เดอะฮิสทอรี่ชาแนล (The History Channel)
* DMC TV (สื่อสีขาวของวัดพระธรรมกาย โดยมูลนิธิธรรมกายของพระราชภาวนาวิสุทธิ์) ได้ 12 รางวัล ในปี ค.ศ. 2007

อ้างอิง
-------


* 27th Telly Awards Fact Sheet เก็บถาวร 2007-03-09 ที่ เวย์แบ็กแมชชีน (อังกฤษ)

แหล่งข้อมูลอื่น
---------------

* เว็บไซต์อย่างเป็นทางการ
* เก็บถาวร 2007-09-28 ที่ เวย์แบ็กแมชชีน
* Digital Video Information Network
*
**อัชชูร์** (ปรากฏทับศัพท์เป็น Ashur, Ashshur, Ašur, Aššur; จากซูเมเรีย: 𒀭𒊹 AN.ŠAR2, Assyrian cuneiform: 𒀭𒊹 Aš-šur) เป็นเทพเจ้าเซมิทิกตะวันออกและเทพเจ้าหลักในคติเทววิทยาอัสซีเรียของศาสนาเมโสโปเตเมีย ปรากฏหลักฐานการบูชามากในเมโสโปเตเมียตอนบน, ซีเรียตะวันออกเฉียงเหนือ และเอเชียไมเนอร์ตะวันออกเฉียงใต้ มักปรากฏเกี่ยวข้องกับสัญลักษณ์แทนดวงอาทิตย์ อัชชูร์เขียนออกมาแทนในรูปของดวงอาทิตย์ติดปีกซึ่งปรากฏทั่วไปในอักษรภาพของอัสซีเรีย

อัชชูร์เป็นเทพเจ้าของนครอัสซูร์ซึ่งมีอายุมากกว่า 3000 ปีก่อนคริสต์กาล อดีตราชธานีของอาณาจักรอัสซีเรียเดิม ต่อมาเป็นที่ยอมรับกันว่าเทพอัชชูร์คือเทพเทียบเท่ากับเอนลิล เทพเจ้าใหญ่สุดของนิพพูร์

ในภาพนูนต่ำ "ชีวพฤกษ์" ของอัสซีเรียสามารถพบเทพอัชชูร์ ส่วนใหญ่ปรากฏอยู่บนยอดของต้นพฤกษ์ ดังเช่นที่พบในท้องพระโรงของอัชชูรนาซีร์ปาลที่สอง ในกาลาห์

อ้างอิง
-------

1. ↑  "Sumerian dictionary entry Aššur [1] (DN)". *oracc.iaas.upenn.edu*.
2. ↑  Karel van der Toorn, Bob Becking, Pieter Willem van der Horst, *Dictionary of deities and demons in the Bible*, pp. 108–9
3. ↑   The Assyrian Tree of Life: Tracing the Origins of Jewish Monotheism and Greek Philosophy

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ

 |
| อื่น ๆ | 
* SUDOC (France)
	+ 1

 |
มุมฉากมีนาดเท่ากับ 90 องศา
ส่วนของเส้นตรง AB ถูกวาดขึ้นทำให้เกิดมุมฉากสองมุมบนส่วนของเส้นตรง CD
ในเรขาคณิตและตรีโกณมิติ **มุมฉาก** คือมุมที่เกิดจากการแบ่งครึ่งมุมบนเส้นตรง (มุมตรง) เป็นสองขนาดเท่ากัน หรืออธิบายให้เจาะจงก็คือ ถ้ากำหนดให้รังสีมีจุดเริ่มต้นบนเส้นตรงเส้นหนึ่ง และมุมประชิดสองมุมมีขนาดเท่ากัน ดังนั้นมุมดังกล่าวจะเป็นมุมฉาก  มุมฉากสอดคล้องกับการหมุนหนึ่งในสี่รอบของรูปวงกลม 

แนวคิดสำคัญที่เกี่ยวข้องอย่างใกล้ชิดคือเส้นตั้งฉาก (perpendicular lines) หมายถึงเส้นตรงหลายเส้นตัดกันทำให้เกิดมุมฉากที่จุดตัด และภาวะเชิงตั้งฉาก (orthogonality) คือสมบัติที่จะทำให้ก่อเกิดมุมฉากซึ่งใช้ในเรื่องเวกเตอร์ มุมฉากที่ปรากฏในรูปสามเหลี่ยมเป็นองค์ประกอบของการนิยามรูปสามเหลี่ยมมุมฉาก  ซึ่งนำไปสู่พื้นฐานของตรีโกณมิติ

สัญลักษณ์
---------

รูปสามเหลี่ยมมุมฉากรูปหนึ่ง มุมฉากของมันแสดงด้วยรูปสี่เหลี่ยมจัตุรัสเล็ก ๆ
การเขียนมุมฉากอีกแบบหนึ่งโดยใช้เส้นโค้งและจุด
ยูนิโคดมีสัญลักษณ์ที่ใช้แทนความหมายของมุมฉากหลายสัญลักษณ์ ได้แก่ 

* U+221F ∟ *มุมฉาก*
* U+22BE ⊾ *มุมฉาก เติมเส้นโค้ง*
* U+299C ⦜ *มุมฉาก เติมรูปสี่เหลี่ยมจัตุรัส*
* U+299D ⦝ *มุมฉาก เติมเส้นโค้งและจุด*

การเขียนแผนภาพมักใส่รูปสี่เหลี่ยมจัตุรัสเล็ก ๆ ให้กับมุมฉาก เป็นการสะท้อนข้อเท็จจริงว่า มุมฉากเป็นองค์ประกอบของรูปสี่เหลี่ยมจัตุรัส (และรูปสี่เหลี่ยมมุมฉาก) การเขียนอีกแบบหนึ่งคือ ใช้เส้นโค้งแสดงมุมแล้วเติมจุดลงไปด้านใน

การแปลงหน่วย
------------

มุมฉากมุมหนึ่ง ๆ สามารถแสดงได้ในหลายหน่วยที่แตกต่างกันเช่น

* 1/4 รอบ
* 90 องศา
* π/2 เรเดียน
* 100 แกร็ด (หรือเกรด แกรเดียน ก็อน)
* 8 จุด (ของวงกลมแสดงทิศชนิด 32 จุด)
* 6 ชั่วโมง (มุมชั่วโมงในทางดาราศาสตร์)

อ้างอิง
-------

1. ↑  Wentworth p. 8
2. ↑  Wentworth p. 11
3. ↑  Wentworth p. 40
4. ↑  Unicode 5.2 Character Code Charts Mathematical Operators, Miscellaneous Mathematical Symbols-B

* Wentworth, G.A. (1895). *A Text-Book of Geometry*. Ginn & Co.
* Euclid, commentary and trans. by T. L. Heath *Elements* Vol. 1 (1908 Cambridge) Google Books
**ทศพร เทพบุตร** เป็นอดีตสมาชิกสภาผู้แทนราษฎรจังหวัดภูเก็ต สังกัดพรรคประชาธิปัตย์ และเป็นสามีของนางอัญชลี วานิช เทพบุตร

ประวัติ
-------

ทศพร เทพบุตร เกิดเมื่อวันที่ 27 มิถุนายน พ.ศ. 2505 สำเร็จการศึกษาชั้นมัธยมจากโรงเรียนภูเก็ตวิทยาลัย ระดับปริญญาตรีทางด้านบริหารธุรกิจ จากมหาวิทยาลัยเวสตัน แคนตั๊กกี้ ประเทศสหรัฐอเมริกา และระดับปริญญาโท สาขาวิชาการตลาด จากมหาวิทยาลัยราชภัฏสวนดุสิต

สมรสกับนางอัญชลี วานิช บุตรสาวคหบดีชาวภูเก็ต มีบุตร 1 คน

การทำงาน
--------

ทศพร เทพบุตร ทำธุรกิจส่วนตัว ต่อมาเข้าสู่งานการเมืองโดยได้รับเลือกตั้งเป็นสมาชิกสภาจังหวัดภูเก็ต เมื่อปี พ.ศ. 2533 เป็นที่ปรึกษานายกองค์การบริหารส่วนจังหวัดภูเก็ต และได้ลงสมัครรับเลือกตั้งสมาชิกสภาผู้แทนราษฎรจังหวัดภูเก็ต ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ ในขณะที่ภรรยายังคงดำรงตำแหน่งนายกองค์การบริหารส่วนจังหวัดภูเก็ต ต่อมาในการเลือกตั้ง พ.ศ. 2554 เขาจึงหลีกทางให้นางอัญชลี ลงสมัครรับเลือกตั้งในพื้นที่จังหวัดภูเก็ตแทน

เขายังดำรงตำแหน่งนายกสมาคมกีฬาจังหวัดภูเก็ตอีกด้วย

### กรณี ส.ป.ก. 4-01

ทศพร เทพบุตร เคยเป็นถูกสำนักงานการปฏิรูปที่ดินเพื่อเกษตรกรรม (ส.ป.ก.) ฟ้องร้องจากกรณีรับที่ดิน สปก.4-01 ที่บนภูเขาในเขตอำเภอเมืองภูเก็ต จำนวน 98 ไร่ เมื่อ พ.ศ. 2537 โดยไม่มีคุณสมบัติ เนื่องจากเป็นผู้มีฐานะดีและไม่ได้เป็นเกษตรกร และศาลฎีกามีคำพิพากษาให้คืนที่ดินดังกล่าว อย่างไรก็ตาม ถึงแม้คำตัดสินของศาลจะออกมาเช่นนั้น ก่อนหน้ามีคดีความ นาย ทศพร เทพบุตร ได้ถือครองที่ดินนี้อยู่แล้วโดยมี ส.ค.1 เป็นเอกสารกรรมสิทธิ์ แต่เนื่องจาก ที่ดินดังกล่าวเป็นที่ลาดเอียงจึงไม่สามารถนำไปเปลี่ยนเป็นโฉนดได้

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  "พรรคประชาธิปัตย์". คลังข้อมูลเก่าเก็บจากแหล่งเดิมเมื่อ 2011-06-02. สืบค้นเมื่อ 2013-11-10.
2. ↑  ฎีกาตัดสิน ให้สามีอัญชลี คาย'สปก.' เก็บถาวร 2007-09-10 ที่ เวย์แบ็กแมชชีนหนังสือพิมพ์ไทยรัฐ, 8 มิถุนายน 2550
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ เก็บถาวร 2022-08-14 ที่ เวย์แบ็กแมชชีน, เล่ม ๑๒๖ ตอนที่ ๑๖ ข หน้า ๗๗, ๔ ธันวาคม ๒๕๕๒
สถานที่สำคัญทางประวัติศาสตร์ของสหรัฐ
พิกัดภูมิศาสตร์: 41°49′51″N 71°24′54″W﻿ / ﻿41.83083°N 71.41500°W﻿ / 41.83083; -71.41500

**ศาลาว่าการรัฐโรดไอแลนด์** (อังกฤษ: Rhode Island State House) คือ อาคารรัฐสภาแห่งรัฐโรดไอแลนด์ ตั้งอยู่บนเส้นแบ่งระหว่างเขตดาวน์ทาวน์และสมิธฮิลล์ อาคารแห่งนี้คือสถานที่ทำการของผู้ว่าการรัฐโรดไอแลนด์ ผู้แทน (lieutenant governors) เจ้าหน้าที่ระดับสูงของรัฐ (secretary of state) ผู้ดูแลทรัพย์สินของรัฐโรดไอแลนด์ (General Treasurer) อาคารแห่งนี้ได้รับการขึ้นทะเบียนสิ่งสำคัญทางประวัติศาสตร์แห่งชาติ สหรัฐอเมริกา (U.S. National Register of Historic Places : NRHP)

ประวัติ
-------

อาคารศาลาว่าการหลังปัจจุบัน คือ ศาลาว่าการหลังที่ 7 ในรัฐโรดไอแลนด์ และหลังที่ 2 ในเมืองพรอวิเดนซ์ หลังจากอาคารศาลาว่าการรัฐโรดไอแลนด์หลังที่ 6 อาคารนี้ออกแบบโดย McKim, Mead & White สร้างด้วยหินอ่อนจอร์เจียน (Georgian marble) โดยก่อสร้างระหว่าง ค.ศ. 1895-1904 และมีการบูรณะในช่วงปลายทศวรรษ 1990

รายละเอียดของอาคาร
------------------

อาคารศาลาว่าการรัฐโรดไอแลนด์หลังเก่าในศิลปะอาณานิคม สร้างเมื่อ ค.ศ. 1762
ภาพถ่ายทางอากาศศาลาว่าการรัฐโรดไอแลนด์
โดมของศาลาว่าการรัฐโรดไอแลนด์ คือ โดมหินอ่อนที่รับน้ำหนักด้วยตัวเอง ซึ่งมีขนาดใหญ่เป็นอันดับ 4 ของโลก รองจากมหาวิหารนักบุญเปโตร ศาลาว่าการรัฐมินนิโซตา และทัชมาฮาล บนยอดของโดม คือ รูปปั้นบรอนซ์เคลือบด้วยทองคำ เรียกว่า "มนุษย์อิสรภาพ" (Independent Man) โดยมีชื่อเดิมว่า "ความหวัง" (Hope) มีน้ำหนักมากกว่า 500 ปอนด์ (230 กิโลกรัม) สูง 11 ฟุต (3.4 เมตร) และมีความสูงเหนือพื้นดิน 278 ฟุต (85 เมตร) "มนุษย์อิสรภาพ" มีความหมายถึง ความเป็นอิสระ และพูดเป็นนัยถึงจิตวิญญาณแห่งอิสรภาพ ซึ่งนำโรเจอร์ วิลเลียมส์ให้เข้ามาอาศัยและก่อตั้งเมืองพรอวิเดนซ์ และกลายเป็นรัฐโรดไอแลนด์ในเวลาต่อมา

ห้องประชุมของวุฒิสมาชิกรัฐโรดไอแลนด์ตั้งอยู่ในปีกตะวันออกของอาคาร ขณะที่ห้องประชุมสภาผู้แทนราษฎรอยู่ทางปีกตะวันตก ส่วนห้องอื่นๆ ที่มีชื่อเสียง ได้แก่ ห้องใต้โดม (Rotunda) ห้องสมุดของรัฐ (State Library) อยู่ทางทิศเหนือสุด และห้องของรัฐ (State Room) อยู่ทางทิศใต้สุดและอยู่ในเขตทางเข้าห้องทำงานผู้ว่าการรัฐโรดไอแลนด์ ซึ่งมีภาพเหมือนจริงของจอร์จ วอชิงตัน วาดโดย Gilbert Stuart ศาลาว่าการรัฐโรดไอแลนด์เคยเป็นอาคารที่สูงที่สุดเมืองพรอวิเดนซ์ ใน ค.ศ. 1904-1927 ปัจจุบันสูงเป็นอันดับ 2 รองจากอาคารธนาคารแห่งอเมริกา

อ้างอิง
-------

1. ↑  State Capitol Building Histories
2. ↑  The Providence Heritage Trail visitrhodeisland.com

ดูเพิ่ม
-------

* รายชื่อศาลาว่าการรัฐในสหรัฐอเมริกา
* รายชื่อเมืองหลวงของรัฐต่างๆ ในสหรัฐอเมริกา
* http://www.cupola.com ประวัติศาลาว่าการรัฐในสหรัฐอเมริกา


คอมมอนส์ มีภาพและสื่อเกี่ยวกับ:  
**ศาลาว่าการรัฐโรดไอแลนด์**

สมุดภาพ
-------

* อาคารทางด้านทิศใต้อาคารทางด้านทิศใต้
* รูปปั้นนายพล Nathanael Greene (ค.ศ. 1742-1786) ซึ่งเป็นผู้นำในการปฏิวัติอเมริกา เกิดที่เมืองวอร์วิก รัฐโรดไอแลนด์รูปปั้นนายพล Nathanael Greene (ค.ศ. 1742-1786) ซึ่งเป็นผู้นำในการปฏิวัติอเมริกา เกิดที่เมืองวอร์วิก รัฐโรดไอแลนด์
* นายพลเรือ (Commodore) Matthew C. Perry (ค.ศ. 1794–1858) ผู้มีชื่อเสียงในสงครามเม็กซิกัน-อเมริกัน เกิดที่เมืองนิวพอร์ต รัฐโรดไอแลนด์นายพลเรือ (Commodore) Matthew C. Perry (ค.ศ. 1794–1858) ผู้มีชื่อเสียงในสงครามเม็กซิกัน-อเมริกัน เกิดที่เมืองนิวพอร์ต รัฐโรดไอแลนด์
* ภายในอาคารภายในอาคาร
* Independent Man อยู่บนยอดโดมของศาลาว่าการโรดไอแลนด์Independent Man อยู่บนยอดโดมของศาลาว่าการโรดไอแลนด์
* Independent ManIndependent Man
การประหารชีวิตด้วยการฉีดยาให้ตายในสหรัฐเมื่อ ค.ศ. 2021
  
**มีโทษประหารชีวิต**
  ท้องที่ที่ใช้วิธีนี้วิธีเดียว
  ท้องที่ที่ใช้วิธีนี้เป็นหลัก และมีวิธีอื่นด้วย
**ไม่มีโทษประหารชีวิต**
  ท้องที่ที่เคยใช้วิธีนี้
  ท้องที่ที่เคยตกลงรับวิธีนี้ แต่ยกเลิกก่อนได้ใช้จริง
  ท้องที่ที่ไม่เคยใช้วิธีนี้
* **รัฐบาลกลาง**: ใช้วิธีนี้เป็นวิธีหลัก และมีวิธีอื่นเป็นวิธีรอง
* **กองทัพ**: ใช้แต่วิธีนี้

**การฉีดยาให้ตาย** หรือ **การฉีดสารพิษให้ตาย** (อังกฤษ: lethal injection) เป็นการฉีดยาหนึ่งอย่างหรือหลายอย่างเข้าสู่บุคคลเพื่อให้บุคคลนั้นถึงแก่ความตายอย่างฉับพลัน เป็นวิธีการหลักในการประหารชีวิต แต่อาจพบในกรณีอื่น เช่น การุณยฆาต และการฆ่าตัวตาย ยาที่ใช้นั้นปกติได้แก่บาร์บิทูเรต ยาสงบประสาท และโพแทสเซียมคลอไรด์ ซึ่งจะทำให้หมดสติ หยุดหายใจ และหัวใจหยุดเต้น ตามลำดับ

วิธีการนี้ริเริ่มในสหรัฐ และได้กลายเป็นวิธีการตามกฎหมายสำหรับประหารชีวิตในประเทศกัวเตมาลา ประเทศจีน ประเทศไต้หวัน ประเทศไทย ประเทศไนจีเรีย ประเทศมัลดีฟส์ และประเทศเวียดนาม แต่ประเทศไนจีเรียไม่ได้ประหารชีวิตมาตั้งแต่ ค.ศ. 2000 และประเทศมัลดีฟส์ก็ไม่ได้ประหารชีวิตมาตั้งแต่ได้รับเอกราช ส่วนประเทศไต้หวัน แม้จะกำหนดไว้ดังกล่าว ก็ไม่เคยประหารชีวิตด้วยวิธีนี้ แต่ใช้วิธีอื่น อย่างการยิงเป็นต้น อนึ่ง ประเทศฟิลิปปินส์เคยประหารชีวิตด้วยวิธีนี้จนกระทั่งยกเลิกโทษประหารชีวิตใน ค.ศ. 2006 ส่วนกัวเตมาลาได้ยกเลิกโทษประหารชีวิตสำหรับอาชญกรรมทั่วไปใน ค.ศ. 2017

อ้างอิง
-------

1. ↑  "The Death Penalty in Taiwan". เก็บจากแหล่งเดิมเมื่อ พฤศจิกายน 18, 2017. สืบค้นเมื่อ มกราคม 29, 2018.
2. ↑  "Lethal injection". *www.capitalpunishmentuk.org*. เก็บจากแหล่งเดิมเมื่อ มีนาคม 3, 2016. สืบค้นเมื่อ กรกฎาคม 8, 2016.
3. ↑  "Abolitionist and retentionist countries (as of July 2018)". *Amnesty International*. October 23, 2018. สืบค้นเมื่อ 2023-01-18.
แนวคิดของนาซา ในการชนกันของดาราจักรโดยใช้ภาพคอมพิวเตอร์สร้างขึ้น
**การชนกันของดาราจักรแอนดรอมิดากับดาราจักรทางช้างเผือก** เป็นการชนกันของดาราจักร ซึ่งคาดว่าจะเกิดขึ้นในประมาณ 4 พันล้านปี ระหว่าง 2 ดาราจักรที่ใหญ่ที่สุดในกลุ่มท้องถิ่น คือ ดาราจักรทางช้างเผือก ซึ่งประกอบด้วยระบบสุริยะและโลก กับดาราจักรแอนดรอมิดา

การชนกันของดาวฤกษ์
------------------

ในขณะที่ดาราจักรแอนดรอมิดามีดาวฤกษ์ประมาณ 1 ล้านล้านดวง (1012) และดาราจักรทางช้างเผือกมีดาวฤกษ์ประมาณ 3 แสนล้านดวง (3×1011) โอกาสแม้กระทั่งสองดาวชนกันเล็กน้อย เนื่องจากระยะทางขนาดใหญ่ระหว่างดาวฤกษ์ เช่น ดาวที่ใกล้ดวงอาทิตย์มากที่สุด คือ พร็อกซิมาคนครึ่งม้า อยู่ประมาณ 4.2 ปีแสง หรือ 30 ล้านขนาดเส้นผ่าศูนย์กลางแสงอาทิตย์ออกไป หากดวงอาทิตย์เป็นลูกปิงปอง ก็จะต้องประมาณ 1,100 กิโลเมตร (680 ไมล์) และทางช้างเผือก จะต้องประมาณ 30 ล้านกิโลเมตรรอบ ดังนั้นจึงมีโอกาสน้อยมากที่จะมีดาวโคจรมาชนกัน ระหว่างที่ดาราจักรทั้งสองชนกัน

ดูเพิ่ม
-------

* เอ็นจีซี 2207 และไอซี 2163

อ้างอิง
-------

1. ↑  doi:10.1038/nature.2012.10765  
This citation will be automatically completed in the next few minutes. You can jump the queue or expand by hand
2. ↑  Muir, Hazel. (4 May 2007) "Galactic merger to 'evict' Sun and Earth เก็บถาวร 2008-10-10 ที่ เวย์แบ็กแมชชีน". *New Scientist*.
3. ↑  Loeb, Abraham; Cox, TJ. (June 2008). Astronomy. p. 28.
4. ↑  NASA (2012-05-31). "NASA's Hubble Shows Milky Way is Destined for Head-On Collision". *NASA*. คลังข้อมูลเก่าเก็บจากแหล่งเดิมเมื่อ 1 July 2014. สืบค้นเมื่อ 2012-10-13.
ภาพสมัยราชวงศ์ชิงของการรบระหว่างลิโป้และสามพี่น้องร่วมสาบาน (เล่าปี่ กวนอู และเตียวหุย) ที่ด่านเฮาโลก๋วน
**ศึกด่านเฮาโลก๋วน** หรือ **ศึกด่านหู่เหลา** (จีน: 虎牢關之戰) เป็นสงครามสมมติที่ปรากฏในนิยายอิงประวัติศาสตร์เรื่อง*สามก๊ก*ผลงานของล่อกวนตง เป็นการสงครามระหว่างฝ่ายตั๋งโต๊ะและฝ่ายพันธมิตรขุนศึกและขุนนางระดับภูมิภาค (รู้จักกันในนามพันธมิตรกวานตง) โดยเป็นส่วนหนึ่งของการทัพปราบตั๋งโต๊ะ ในปี ค.ศ. 190 ในช่วงเหตุการณ์ที่นำไปสู่ยุคสามก๊ก สงครามครั้งนี้ไม่มีการบันทึกใน*จดหมายเหตุสามก๊ก* (*ซันกั๋วจื้อ*) ซึ่งเป็นหลักฐานทางประวัติศาสตร์ที่มีความน่าเชื่อถือเกี่ยวกับประวัติศาสตร์ช่วงปลายราชวงศ์ฮั่นตะวันออกและยุคสามก๊ก

ในสามก๊ก
--------

### เบื้องหลัง

เนื้อหาหลักดูที่ ศึกปราบตั๋งโต๊ะ

ในปี ค.ศ. 190 (พ.ศ. 733) ตั๋งโต๊ะเดินทางมาที่เมืองลกเอี๋ยงเมืองหลวงของราชวงศ์ฮั่นตะวันออก เพื่อเข้าควบคุมราชสำนัก ทำให้โจโฉไม่พอใจ จึงได้ติดต่อผู้นำทางการทหารคนอื่นให้กลับมารวมตัวกันอีกครั้ง โดยให้อ้วนเสี้ยว เพื่อนสนิทในวัยเด็กของโจโฉเป็นหัวหน้ากองทัพผสม

กองทัพผสมรบครั้งแรกที่ด่านเฮาโลก๋วนซึ่งห่างจากเมืองลกเอี๋ยง 50 ลี้ มีผู้รักษาด่านนี้คือฮัวหยง ในชั้นแรกกองทัพผสมไม่สามารถหักเอาด่านเฮาโลก๋วนได้ ฮัวหยงทำการต้านทานกองทัพผสมอย่างเข้มแข็งและสามารถตัดศีรษะแม่ทัพฝ่าตรงข้ามได้หลายคน กวนอูซึ่งขณะนั้นทำหน้าที่ติดตามเล่าปี่ในสังกัดของแม่ทัพกองซุนจ้านจึงได้ขันอาสาแม่ทัพใหญ่อ้วนเสี้ยวออกรบกับฮัวหยง และสามารถตัดศีรษะฮัวหยงได้อย่างรวดเร็วขนาดเหล้ายังไม่ทันหายอุ่น นับเป็นชัยชนะครั้งแรกที่สำคัญยิ่งต่อกองทัพผสมต่อต้านตั๋งโต๊ะ และกวนอูได้รับการชื่นชมและต้อนรับจากบรรดาแม่ทัพ

### หลังการรบ

หลังจากการตายของฮัวหยง ตั๋งโต๊ะจึงนำทหาร 150,000 คนออกรบโดยมีลิโป้ ลิยู ฯลฯ เป็นรองแม่ทัพและเคลื่อนทัพมาที่ประตูหูเหลาที่ตั้งอยู่ทางตะวันออก พร้อมกับส่งทหาร 50,000 คนที่คุมไปโดยลิฉุยและกุยกีเข้าไปที่ด่านเพื่อเสริมความแข็งแกร่ง

ภายหลังทางกองทัพผสมได้ส่งแม่ทัพออกไปรบทั้งหมด 8 คนเช่นอองของ,เปาสิ้น,โตเกี๋ยมและกองซุนจ้านเป็นต้นแต่ปรากฏว่าพ่ายแพ้
6 คนตายในที่รบเหลือกลับมาแค่โตเกี๋ยมและกองซุนจ้านและพี่น้องร่วมสาบานในสวนท้อทั้ง 3 คนคือเล่าปี่,กวนอูและเตียวหุยได้อาสาออกรบสู้
กับลิโป้จนในที่สุดลิโป้สู้ทั้ง3ไม่ไหวได้ขี่ม้าเซ็กเธาว์ล่าถอยกลับเข้าด่านเฮาโลก๋วนไปหลังจากนั้นตั๋งโต๊ะได้ปรึกษากับลิยูซึ่งเป็นกุนซือและลูกเขยของตั๋งโต๊ะ
ลิยูจึงเสนอแผนให้กับพ่อตาของตัวเองว่าควรย้ายเมืองหลวงกลับไปที่ฉางอันซึ่งเป็นเมืองหลวงเก่าของราชวงศ์ฮั่นหลังจากนั้นกองทัพผสมได้สลายตัวไป
อย่างถาวร
สำหรับหนังสือและคอมมิกโดยตูเว ยานซอน ดูที่ มูมิน

|  |
| --- |
| เป็นส่วนหนึ่งของ |
| อิสลามและอีมาน |
| อิสลามอีมานอิห์ซาน |
| 
บุคคล |
| * **มุอ์มิน** – *ผู้ศรัทธา*
* **มุสลิม** – *ผู้นอบน้อม [ต่อพระผู้เป็นเจ้า]*
* **ฟาซิก** – *คนบาปแบบเปิดเผย, ทุจริต*
* **ฟาญิร** – *คนบาป (ตามการกระทำ)*
* **กาฟิร** – *ผู้ปฏิเสธศรัทธา*
* **มุนาฟิก** – *พวกหน้าไหว้หลังหลอก*
 |
| 
กลุ่ม |
| * **อะฮ์ลุลกิตาบ** – *ชาวคัมภีร์*
* **อะฮ์ลุลฟัตเราะฮ์** – *ผู้คนในช่วงเวลานั้น*
 |
| 
คำศัพท์ |
| * ดีน – *ศาสนา*
 |
| * ด
* ค
* ก
 |

***มุอ์มิน*** (อาหรับ: مؤمن; เพศหญิง مؤمنة มุอ์มินะฮ์) เป็นศัพท์ภาษาอาหรับที่ถูกอ้างอิงบ่อยในอัลกุรอาน ซึ่งหมายถึง "ผู้ศรัทธา" คำนี้สื่อถึงบุคคลที่น้อมรับพระประสงค์ของอัลลอฮ์โดยสมบูรณ์และมีความศรัทธาตั้งมั่นในหัวใจ และยังเป็นชื่อกับหนึ่งในพระนามของพระเป็นเจ้าในศาสนาอิสลาม

ในอัลกุรอาน
-----------

อัลกุรอานได้กล่าวถึงสิ่งนี้ว่า:

> (อันนิซาอ์ 4:136) ผู้ศรัทธาทั้งหลาย! จงศรัทธาต่ออัลลอฮ์และเราะซูล (มุฮัมมัด) ของพระองค์เถิด และคัมภีร์ (อัลกุรอาน) ที่พระองค์ได้ทรงประทานลงมาแก่เราะซูลของพระองค์ และคัมภีร์ที่พระองค์ได้ทรงประทานลงมาก่อนนั้น และผู้ใดปฏิเสธศรัทธาต่ออัลลอฮ์ และมลาอิกะฮ์ของพระองค์และบรรดาคัมภีร์ของพระองค์และบรรดาเราะซูลของพระองค์ และวันปรโลกแล้วไซร้ แน่นอนเขาก็ได้หลงทางไปแล้วอย่างไกล
> 
>

ความแตกต่างระหว่างมุสลิมกับ *มุอ์มิน*
-------------------------------------

โองการด้านล่างนี้กล่าวถึงความแตกต่างระหว่างมุสลิมและ**ผู้ศรัทธา**:

> (อัลฮุญุรอต 49:14) อาหรับชาวชนบทกล่าวว่า เราศรัทธาแล้ว จงกล่าวเถิด (มุฮัมมัดว่า) พวกท่านยังมิได้ศรัทธา แต่จงกล่าวเถิดว่าเราเข้ารับอิสลามแล้ว เพราะการศรัทธายังมิได้เข้าสู่หัวใจของพวกท่าน และถ้าหากพวกท่านเชื่อฟังปฏิบัติตามอัลลอฮ์และเราะซูลของพระองค์แล้ว พระองค์จะไม่ทำให้การงานของพวกท่านด้อยลงแต่ประการใด แท้จริงอัลลอฮ์เป็นผู้ทรงอภัยผู้ทรงเมตตาเสมอ
> 
>

อ้างอิง
-------

1. ↑  "The Meaning of Mu'min". *QTafsir.com*. สืบค้นเมื่อ 18 July 2013.
2. ↑  "Quran Surah An-Nisaa ( Verse 136 )". คลังข้อมูลเก่าเก็บจากแหล่งเดิมเมื่อ 27 January 2018. สืบค้นเมื่อ 27 January 2018.
3. ↑  "The Holy Qu'ran, Al-Hujurat 49:014". คลังข้อมูลเก่าเก็บจากแหล่งเดิมเมื่อ 27 January 2018. สืบค้นเมื่อ 27 January 2018.

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* İslâm Ansiklopedisi

 |
มุมชั่วโมงแสดงด้วยลูกศรสีส้มบนระนาบเส้นศูนย์สูตรท้องฟ้า
**มุมชั่วโมง** (อังกฤษ: hour angle) เป็นศัพท์ทางดาราศาสตร์ มุมชั่วโมงของเทห์ฟากฟ้าหมายถึงความแตกต่างระหว่างไรต์แอสเซนชันของเทห์ฟากฟ้า กับเวลาดาราคติในทางดาราศาสตร์และการเดินเรือดาราศาสตร์ มุมชั่วโมงเป็นหนึ่งในพิกัดที่ใช้ใน ระบบพิกัดศูนย์สูตร เพื่อระบุทิศทางของจุดบนทรงกลมท้องฟ้า มุมชั่วโมงของจุดบนทรงกลมท้องฟ้าคือมุมระหว่างระนาบสองระนาบ: ระนาบหนึ่งคือระนาบที่ประกอบด้วยแกนหมุนของโลกและจุดจอมฟ้า (ระนาบเมริเดียน) และอีกระนาบหนึ่งคือระนาบที่ประกอบด้วยแกนหมุนของโลกกับจุดนั้น

มุมชั่วโมงถูกกำหนดโดยเส้นเมริเดียนโดยเป็นลบทางด้านตะวันออกของเส้นเมอริเดียน และเป็นบวกทางด้านตะวันตกของเส้นเมริเดียน หรือนับจากทางตะวันตกไปเรื่อย ๆ เป็นบวกจนถึง 360 องศา วิธีการแปลงมุมชั่วโมงและลองจิจูดคือ 24h = 360°

มุมชั่วโมงถูกนิยามในทางดาราศาสตร์เป็นระยะทางเชิงมุมจากเส้นเมริเดียนตามเส้นศูนย์สูตรท้องฟ้าถึงวงกลมใหญ่บนพื้นผิวทรงกลมที่วัตถุเป้าหมายผ่านขั้วของโลก ระยะทางเชิงมุมควรคำนวณจากทิศตะวันตก หน่วยที่ใช้อาจเป็นชั่วโมง องศา หรือ เรเดียน

ในด้านการเดินเรือดาราศาสตร์ ตามธรรมเนียมแล้วจะยึดตามเส้นเมริเดียนแรก เป็น**มุมชั่วโมงเกรนิช** (*Greenwich hour angle, GHA*) หรือเส้นเมอริเดียนท้องถิ่น เป็น**มุมชั่วโมงท้องถิ่น** (*local hour angle, LHA*) หรือคำนวณตามต้นยุคอ้างอิง เป็น**มุมชั่วโมงดาราคติ** (*sidereal hour angle, SHA*)

มุมชั่วโมงใช้ร่วมกับเดคลิเนชันเพื่อกำหนดพิกัดของจุดบนทรงกลมท้องฟ้าในระบบพิกัดศูนย์สูตรอย่างเที่ยงตรง

ความสัมพันธ์ระหว่างมุมชั่วโมงกับไรต์แอสเซนชัน
---------------------------------------------

มุมชั่วโมงท้องถิ่น {\displaystyle \mathrm {LHA} } คำนวณได้โดย

{\displaystyle \mathrm {LHA} =\mathrm {LST} -\alpha }
โดยที่ {\displaystyle \mathrm {LST} } คือเวลาดาราคติท้องถิ่น และ \alpha  คือไรต์แอสเซนชัน

หรืออาจคำนวณโดย

{\displaystyle \mathrm {LHA} =\mathrm {GST} +\lambda \_{\text{obs}}-\alpha }
โดยที่ {\displaystyle \mathrm {GST} } คือ **เวลาดาราคติเกรนิช** (*Greenwich sidereal time*) หมายถึงเวลาดาราคติท้องถิ่นที่เกรนิช ส่วน {\displaystyle \lambda \_{\text{obs}}} คือลองจิจูดของผู้สังเกตการณ์ (นับจากเส้นเมริเดียนแรกโดยทิศตะวันออกเป็นค่าบวก)

ถ้ามุมชั่วโมงเป็นค่าลบ (−180° < {\displaystyle \mathrm {LHA} } < 0°) แสดงว่าวัตถุกำลังเข้าใกล้เส้นเมริเดียน และมุมชั่วโมงเป็นบวก (0° < {\displaystyle \mathrm {LHA} } < 180°) แสดงว่าวัตถุกำลังเคลื่อนออกจากเส้นเมริเดียน เมื่อมุมชั่วโมงเป็น 0 แสดงว่าวัตถุอยู่บนเส้นเมริเดียน

นอกจากนี้แล้ว มุมชั่วโมงและมุมไรต์แอสเซนชันมักจะวัดเป็นชั่วโมง นาที และวินาที โดยไม่ใช้ค่าติดลบ การหมุนครบรอบ {\displaystyle 360^{\circ }} เทียบเท่ากับ {\displaystyle 24^{h}} สามารถแปลงไปมากันได้

อ้างอิง
-------

1. ↑  
U.S. Naval Observatory Nautical Almanac Office (1992). P. Kenneth Seidelmann (บ.ก.). *Explanatory Supplement to the Astronomical Almanac*. Mill Valley, CA: University Science Books. p. 729. ISBN 0-935702-68-7.
2. ↑  *Explanatory Supplement* (1992), p. 724.
3. ↑  Meeus, Jean (1991). *Astronomical Algorithms*. Willmann-Bell, Inc. Richmond, VA. p. 88. ISBN 0-943396-35-2.
**พระนางสิริราชเทวีแห่งหงสาวดี** (သီရိရာဇာဒေဝီ မွေ့မဂူသောက်) เป็นพระมเหสีของ พระยาอู่ กษัตริย์ลำดับที่ 8 แห่ง อาณาจักรหงสาวดี และเป็นพระมารดาของ พ่อขุนเมือง ทายาทผู้มีสิทธิโดยตรง ระหว่างปลายรัชสมัยของ พระยาอู่

พระประวัติ
----------

อ้างอิงจากพงศาวดารเรื่อง ราชาธิราช ว่าพระนางเป็นหญิงสาวสามัญชนจากหมู่บ้านทางเหนือของราชธานีของอาณาจักรในขณะนั้นคือ เมาะตะมะ วันหนึ่ง พระยาอู่ เสด็จกลับจากคล้องช้างป่าและหยุดพักที่หมู่บ้านแห่งนี้และทอดพระเนตรเห็นพระนางและหลงใหลในความสวยของพระนาง พระยาอู่จึงสถาปนาพระนางเป็นพระสนมของพระองค์

พระยาอู่โปรดปรานพระนางอย่างมาก ภายหลังพระนางได้รับการสถาปนาเป็นพระมเหสีพร้อมกับรับพระราชทานพระอิสริยยศที่ **สิริราชเทวี**  พระนางมีพระประสูติกาลพระโอรส, พ่อขุนเมือง, อีกสองทศวรรษต่อมา พระยาอู่โปรดปรานพ่อขุนเมือง และสถาปนาเป็นทายาทผู้มีสิทธิโดยตรงหรือรัชทายาทของอาณาจักรในปี พ.ศ. 1925 แต่พระนางมิเคยได้เป็นพระพันปีหลวง ใน พ.ศ. 1927, พระยาอู่เสด็จสวรรคต, และ พระยาน้อย เข้ายึดราชบัลลังก์ด้วยความช่วยเหลือของราชสำนัก พระยาน้อยซึ่งตอนนี้เป็นที่รู้จักในพระนาม พระเจ้าราชาธิราช ได้จับพ่อขุนเมืองขังคุกและมีพระบรมราชโองการให้สำเร็จโทษพ่อขุนเมืองในปี พ.ศ. 1932/1933

บันทึก
------

1. ↑  Her full title per *Razadarit Ayedawbon* (Pan Hla 2005: 62) was Thiri Yaza Dewi although she is usually referred to as Yaza Dewi elsewhere in the chronicle.

อ้างอิง
-------

1. ↑  Pan Hla 2005: 44
2. ↑  Pan Hla 2005: 45, 47
3. ↑  Pan Hla 2005: 47–48
4. ↑  Pan Hla 2005: 64
5. ↑  Pan Hla 2005: 185

บรรณานุกรม
----------

* Pan Hla, Nai (1968). *Razadarit Ayedawbon* (ภาษาพม่า) (8th printing, 2005 ed.). Yangon: Armanthit Sarpay.
**ธงรองประธานาธิบดีสาธารณรัฐฟิลิปปินส์** ประกอบไปด้วยตราประจำตำแหน่งรองประธานาธิบดีฟิลิปปินส์บนพื้นหลังสีขาว ปัจจุบันธงมีสถานะตามคำสั่งบริหารที่ 310 จากการที่ลงนามโดยอดีตประธานาธิบดี กลอเรีย มาคาปากัล-อาร์โรโย:

|  |  |  |
| --- | --- | --- |
| "| ธงรองประธานาธิบดีแห่งสาธารณรัฐฟิลิปปินส์ ต้องประกอบไปด้วยตราประจำตำแหน่งรองประธานาธิบดีฟิลิปปินส์ ในตำแหน่งที่เหมาะสม บนพื้นหลังสี่เหลี่ยมผืนผ้าโดยเป็นสีขาว (แทนที่โล่วงกลมสีขาว) ในส่วนขอบธงจะต้องประกอบด้วยชายครุยของธง โดยปักด้วยดิ้นสีเหลืองทอง สัดส่วนของธงนี้คือ 1:2 | "|

ประวัติ
-------

ธงนี้ได้ถูกออกแบบขึ้นในปี ค.ศ. 1947 ตามคำสั่งบริหารที่ 38 (s. 1947) ซึ่งอนุมัติโดยประธานาธิบดี มานูเอล โรฮัส ซึ่งออกแบบพร้อมกับธงประธานาธิบดีและตราประจำตำแหน่ง แสดงให้เห็นว่าธงรองประธานาธิบดีฟิลิปปินส์มีรูปแบบมาจากธงประธานาธิบดีฟิลิปปินส์ เพียงแต่ว่าดวงอาทิตย์และดวงดาวที่ตรงมุมจะเป็นสีฟ้าเพื่อสร้างความแตกต่างให้กับธงทั้งสอง

> มาตรา 4 ธงและแถบสีของธงรองประธานาธิบดีสาธารณรัฐฟิลิปปินส์จะมีลักษณะและสัดส่วนแบบเดียวกัน แต่ในส่วนของดวงอาทิตย์ต่อไปนี้จะเป็นสีฟ้า และดวงดาวเป็นสีฟ้า และพื้นหลังเป็นรูปสี่เหลี่ยมผืนผ้าจะเป็นสีขาวล้วน
> 
> 

หลังจากที่ประธานาธิบดี เอลปิดิโอ กีริโน ได้แก้ไขคำสั่งพิเศษของประธานาธิบดีมานูเอล ได้เพิ่มคำสั่งบริหารที่ 457 (s. 1951) เขาได้เปลี่ยนแปลงตราประจำตำแหน่ง และธงประจำตำแหน่งให้เป็นลักษณะเดียวกับของประธานาธิบดี แต่เป็นแบบไม่มีวงแหวน รูปแบบของธงใช้มาตั้งแต่ ค.ศ. 1972 และได้ยุติลง เมื่อภายในประเทศได้มีการประกาศกฎอัยการศึก ก่อนที่จะกัลบมาใช้เนื่องจากรัฐธรรมนูญปี ค.ศ. 1973

หลักจากที่สิ้นสุดเหตุการณ์ความไม่สงบลงในปี ค.ศ. 1986 จากการที่เอลปิดิโอได้เพิ่มคำสั่งบริหารใหม่ ทำให้เกิดการสับสนของตราประจำตำแหน่งและธงประจำตำแหน่ง ทำให้รัฐบาลปักธงรองประธานาธิบดีเป็นพื้นหลังสีน้ำเงิน ตามเป็นจริงจะต้องเป็นพื้นหลังสีขาว

เพื่อป้องกันการสับสนคำสั่งบริหารฉบับนี้ในส่วนของธงรองประธานาธิบดีและตราประจำรองประธานาธิบดี ประธานาธิบดี กลอเรีย มาคาปากัล-อาร์โรโย ในปี ค.ศ. 2004 จึงได้ออกคำสั่งบริหารที่ 310 เพื่ออธิบายรายละเอียดของตราประจำตำแหน่ง และธงประจำตำแหน่งละเอียดมากขึ้น

ธงในอดีต
--------

* ค.ศ. 1946–1951ค.ศ. 1946–1951
* ค.ศ. 1986–2004ค.ศ. 1986–2004

อ้างอิง
-------

1. 1 2 3 4  Executive Order No. 310, Manuel L. Quezon III
2. ↑  Executive Order No. 38, s. 1947, Official Gazette
พิกัดภูมิศาสตร์: 31°47′40.50″N 35°13′54.75″E﻿ / ﻿31.7945833°N 35.2318750°E﻿ / 31.7945833; 35.2318750

ย่านอัชชัยค์ญัรรอห์ ฉากหลังคือใจกลางนครเยรูซาเลม
**อัชชัยค์ญัรรอห์** (อาหรับ: الشيخ جراح; ฮีบรู: שייח' ג'ראח) เป็นย่านหนึ่งของเยรูซาเลมตะวันออกที่มีประชากรส่วนใหญ่เป็นชาวปาเลสไตน์ อยู่ห่างจากเมืองเก่าเยรูซาเลมไปทางทิศเหนือ 2 กิโลเมตรตามถนนสายที่มุ่งหน้าไปยังเขาสโกปัส ย่านนี้ได้ชื่อตามสุสานสมัยคริสต์ศตวรรษที่ 13 ของชัยค์ญัรรอห์ซึ่งเป็นแพทย์คนหนึ่งของเศาะลาฮุดดีน ตัวย่านสมัยใหม่ได้รับการก่อตั้งขึ้นใน ค.ศ. 1865 และค่อย ๆ กลายเป็นแหล่งที่อยู่อาศัยของชนชั้นสูงมุสลิมในเยรูซาเลมโดยเฉพาะตระกูลอัลฮุซัยนี หลังสงครามอาหรับ–อิสราเอล ค.ศ. 1948 ย่านอัชชัยค์ญัรรอห์มีอาณาเขตจรดดินแดนที่ไม่มีเจ้าของระหว่างเยรูซาเลมตะวันออกซึ่งจอร์แดนตรึงกำลังไว้กับเยรูซาเลมตะวันตกซึ่งอิสราเอลตรึงกำลังไว้ จนกระทั่งย่านนี้ถูกอิสราเอลเข้ายึดครองในช่วงสงครามหกวัน ค.ศ. 1967 กล่าวกันว่าประชากรชาวปาเลสไตน์ของย่านในปัจจุบันส่วนใหญ่เป็นผู้ลี้ภัยที่ถูกขับไล่ออกจากย่านตัลบียาของเยรูซาเลมตะวันตกใน ค.ศ. 1948

ในปัจจุบันอัชชัยค์ญัรรอห์เป็นศูนย์กลางข้อพิพาทเกี่ยวกับอสังหาริมทรัพย์ระหว่างชาวปาเลสไตน์กับชาวอิสราเอล ชาวอิสราเอลชาตินิยมได้ดำเนินการเพื่อเข้าไปอยู่แทนที่ประชากรชาวปาเลสไตน์ในย่านนี้ตั้งแต่ ค.ศ. 1967 ในช่วงห้าทศวรรษที่ผ่านมามีการก่อสร้างนิคมชาวอิสราเอลขึ้นจำนวนหนึ่งประชิดย่านอัชชัยค์ญัรรอห์

อ้างอิง
-------

1. ↑  Zirulnick, Ariel. Bryant, Christa Case. Five controversial Jewish neighborhoods in East Jerusalem Christian Science Monitor. 10 January 2011
2. ↑  Medding, Shira. Khadder, Kareem. Jerusalem committee OKs controversial construction plan เก็บถาวร 2011-02-22 ที่ เวย์แบ็กแมชชีน CNN 07 February 2011
3. ↑  Neri Livneh, 'So What's It Like Being Called an Israel-hater?,' Haaretz 16 March 2010.
4. ↑  Israel under pressure to rein in settlers after clashes at al-Aqsa mosque: Fresh skirmishes break out in the early hours of Sunday amid protests by Palestinians against evictions in East Jerusalem, Financial Times, 9 May 2021: "Jewish settlers have for decades targeted Sheikh Jarrah, a middle-class Arab neighbourhood between east and west Jerusalem, aiming to turn it into a majority Jewish area."
5. ↑  Scott A. Bollens (6 January 2000). *On Narrow Ground: Urban Policy and Ethnic Conflict in Jerusalem and Belfast*. SUNY Press. p. 79. ISBN 978-0-7914-4413-9. These colonies — Ramot Eshkol, Givat Hamivtar, Maalot Dafna, and French Hill — were built in and adjacent to the Arab Sheikh Jarrah quarter.
บทความนี้เกี่ยวกับพระอัครมเหสีของพระบุเรงนอง สำหรับพระอัครเหสีของพระเจ้านรปติที่ 1 แห่งอังวะ ดูที่ พระนางอตุลสิริมหาราชเทวีแห่งอังวะ

**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**พระนางอตุลสิริมหาราชเทวี** (พม่า: အတုလသီရိ မဟာရာဇ ဒေဝီ [ʔətṵla̰ θìɹḭ məhà jàza̰ dèwì]; ประมาณ 1518 – 15 มิถุนายน 1568) พระอัครมเหสีองค์แรกใน พระเจ้าบุเรงนอง กษัตริย์องค์ที่ 3 แห่งราชวงศ์ตองอูจาก ค.ศ. 1550 ถึง 1568 โดยพระองค์เป็นเชื้อพระวงศ์ตองอูเพราะเป็นพระราชธิดาของ พระเจ้าเมงจีโย ปฐมกษัตริย์แห่ง ราชวงศ์ตองอู และเป็นพระขนิษฐาใน พระเจ้าตะเบ็งชะเวตี้ กษัตริย์องค์ที่ 2 แห่งราชวงศ์ตองอู

นอกจากนี้พระองค์ยังเป็นพระราชมารดาของ พระเจ้านันทบุเรง กษัตริย์ลำดับที่ 4 แห่งราชวงศ์ตองอู โดยใน ค.ศ. 1534 พระองค์ขณะพระชนมายุเพียง 16 พรรษาได้เข้าพิธีอภิเษกกับพระเจ้าบุเรงนอง

กระทั่ง ค.ศ. 1550 พระเจ้าตะเบ็งชะเวตี้ถูกปลงพระชนม์โดย สมิงสอตุด พระสวามีของพระองค์จึงได้ขึ้นสืบราชบัลลังก์เป็นพระเจ้าบุเรงนองพร้อมกับสถาปนาพระองค์เป็นพระอัครมเหสี

ในวัฒนธรรมร่วมสมัย
------------------

พระนางอตุลสิริมหาราชเทวีเป็นตัวละครในละครโทรทัศน์ไทยหลายเรื่อง อาทิเช่น *ผู้ชนะสิบทิศ* ในชื่อ **ตะละแม่จันทรา** ในปี พ.ศ. 2501 รับบทโดย ศศิมา สิงห์สิริ , พ.ศ. 2514 รับบทโดย ดาเรศ สาตะจันทร์ , พ.ศ. 2523 รับบทโดย นันทวัน เมฆใหญ่, พ.ศ. 2526 รับบทโดย ดวงใจ หทัยกาญจน์, พ.ศ. 2532-33 รับบทโดย นาถยา แดงบุหงา, พ.ศ. 2556 รับบทโดย ปริศนา กัมพูสิริ และ ละครโทรทัศน์ เรื่อง **กษัตริยา** ในปี พ.ศ. 2546 ในชื่อ **พระนางตะเกงจี** รับบทโดย กาญจนา จินดาวัฒน์ และนอกจากนี้พระนางยังปรากฏในฉากภาพยนตร์*ตำนานสมเด็จพระนเรศวรมหาราช* ในปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง

พงศาวลี
-------

| พงศาวลีของพระนางอตุลสิริมหาราชเทวี |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 2. พระเจ้าเมงจีโย |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 1. **พระนางอตุลสิริมหาราชเทวี** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. พระนางรัตนาเทวีแห่งตองอู |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

1. ↑  Hmannan Vol. 2 2003: 395
2. ↑  กษัตริยา movie.sanook.com
3. ↑  ตำนานสมเด็จพระนเรศวรมหาราช
ธงแซนซิบาร์
**ธงแซนซิบาร์** ประกาศใช้เมื่อวันที่ 9 มกราคม ค.ศ. 2005 ประกอบด้วยแถบ 3 สีคือ สีน้ำเงิน สีดำ และสีเขียว เรียงจากบนลงล่าง ด้านคันธงมุมบนประดับด้วยธงชาติแทนซาเนีย โดยสีน้ำเงินแทนแหล่งน้ำ สีดำแทนชาวสวาฮีลี และสีเขียวแทนพืชพันธุ์ ธงแซนซิบาร์มีที่มาจากธงชาติสาธารณรัฐประชาชนแซนซิบาร์และเพมบา ในปี ค.ศ. 1964

ธงในอดีต
--------

แซนซิบาร์ใช้ธงสีแดงตามรัฐสุลต่านมัสกัตและโอมาน มาตั้งแต่ ค.ศ. 1698 และใช้ต่อมาในสมัยรัฐสุลต่านแซนซิบาร์ จนกระทั่งได้รับเอกราชจากสหราชอาณาจักร ในปี ค.ศ. 1963 จึงมีการเพิ่มวงกลมสีเขียวที่ภายในประดับด้วยดอกกานพลูสีเหลือง 2 ดอก เข้าไปในธงสีแดง ต่อมาในวันที่ 12 มกราคม ค.ศ. 1964 รัฐสุลต่านแซนซิบาร์ถูกล้มล้าง และมีการสถาปนาสาธารณรัฐประชาชนแซนซิบาร์และเพมบา จึงมีการเปลี่ยนมาใช้ธงแถบสีดำ สีเหลืองและสีน้ำเงิน ต่อมาในวันที่ 29 มกราคม ปีเดียวกัน มีการเปลี่ยนมาใช้ธงแถบสีน้ำเงิน สีดำและสีเขียว ซึ่งมีพื้นฐานมาจากธงพรรคแอฟโฟร-ชีราซี (Afro-Shirazi Party) และใช้ต่อมาจนกระทั่งแซนซิบาร์รวมกับแทนกันยีกา กลายเป็นประเทศแทนซาเนียในปัจจุบัน

* 19 ตุลาคม ค.ศ. 1856 – 27 สิงหาคม ค.ศ. 189619 ตุลาคม ค.ศ. 1856 – 27 สิงหาคม ค.ศ. 1896
* 27 สิงหาคม ค.ศ. 1896 – 10 ธันวาคม ค.ศ. 196327 สิงหาคม ค.ศ. 1896 – 10 ธันวาคม ค.ศ. 1963
* 10 ธันวาคม ค.ศ. 1963 – 12 มกราคม ค.ศ. 196410 ธันวาคม ค.ศ. 1963 – 12 มกราคม ค.ศ. 1964
* 12 มกราคม ค.ศ. 1964 – 29 มกราคม ค.ศ. 196412 มกราคม ค.ศ. 1964 – 29 มกราคม ค.ศ. 1964
* 29 มกราคม ค.ศ. 1964 – 26 เมษายน ค.ศ. 196429 มกราคม ค.ศ. 1964 – 26 เมษายน ค.ศ. 1964
* 27 เมษายน ค.ศ. 1964 – 8 มกราคม ค.ศ. 200527 เมษายน ค.ศ. 1964 – 8 มกราคม ค.ศ. 2005

อ้างอิง
-------

1. 1 2  "Zanzibar (Tanzania)". Flags of the World. 11 June 2011. สืบค้นเมื่อ 8 สิงหาคม 2011.
2. ↑  "Tanzania Flag - colors meaning history of Tanzania Flag - Facts". คลังข้อมูลเก่าเก็บจากแหล่งเดิมเมื่อ 2015-03-15. สืบค้นเมื่อ 2015-07-18.
3. ↑  Ben Cahoon (2000). "Tanzania". World Statesmen.org. สืบค้นเมื่อ 8 สิงหาคม 2011.
4. ↑  "Sultanate of Zanzibar (1963-64)". Flags of the World. 28 May 2010. สืบค้นเมื่อ 8 สิงหาคม 2011.
5. ↑  "Joy as Zanzibar flies new flag". *BBC News*. 12 January 2005. สืบค้นเมื่อ 8 สิงหาคม 2011.
บทความนี้เกี่ยวกับพระอัครมเหสีของพระเจ้านรปติที่ 1 แห่งอังวะ สำหรับพระอัครมเหสีของพระเจ้าบุเรงนอง ดูที่ พระนางอตุลสิริมหาราชเทวี

**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**พระนางอตุลสิริมหาราชเทวีแห่งอังวะ** (พม่า: အတုလ သီရိ မဟာရာဇ ဒေဝီ, ออกเสียง: [ʔətṵla̰ θìɹḭ məhà jàza̰ dèwì]; เป็นที่รู้จักกันในพระนาม **พระนางอตุลมหาธัมมราชเทวี**) พระอัครมเหสีใน พระเจ้านรปติที่ 1 กษัตริย์ลำดับที่ 10 แห่งอาณาจักรอังวะจาก ค.ศ. 1442 ถึง 1468 พระนางเป็นพระราชมารดาของ พระเจ้าสีหสุระ กษัตริย์ลำดับที่ 11 แห่งอังวะและ พระเจ้าตะโดเมงสอ ปฐมกษัตริย์แห่งอาณาจักรแปรและเป็นพระมาตุจฉา (น้า) ของ พระยายุตราชา กษัตริย์ลำดับที่ 14 แห่ง อาณาจักรหงสาวดี และพระเจ้าอลองพญา ปฐมกษัตริย์แห่ง ราชวงศ์คองบอง เป็นทายาทรุ่นที่ 10 ของพระนาง

พระนางและพระเจ้านรปติได้หลบหนีมายังแปร หลังพระเจ้านรปติถูกแทงโดยหนึ่งในพระนัดดาของพระองค์ หนึ่งปีให้หลังพระเจ้านรปติก็เสด็จสวรรคตที่เมืองแปร เมื่อ ค.ศ. 1468 พระนางจึงได้รับการสถาปนาเป็นพระพันปีหลวง พระนางตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะสืบต่อมาไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่
พิกัดภูมิศาสตร์: 55°45′22″N 37°37′07″E﻿ / ﻿55.75611°N 37.61861°E﻿ / 55.75611; 37.61861

ศาลากลางกรุงมอสโกในปีค.ศ. 2000
มุมมองในตอนกลางคืน
**ศาลากลางกรุงมอสโก** ก่อสร้างโดยอิฐแดงตั้งอยู่ทางทิศตะวันออกของพิพิธภัณฑ์แห่งชาติ สถาปัตยกรรมแบบไฮบริดที่เป็นเอกลักษณ์ของศิลปะฟื้นฟูประเทศรัสเซีย รูปแบบสถาปัตยกรรมฟื้นฟูเรอแนซ็องส์ ในช่วงเวลาสหภาพโซเวียตปกครองศาลากลางทำหน้าที่เป็นพิพิธภัณฑ์วลาดีมีร์ เลนิน

ประวัติ
-------

ในประเทศแทบยุโรปส่วนมากในขณะนั้นมีศาลากลางแต่กรุงมอสโกไม่มีศาลากลาง ในปลายศตวรรษที่ 19 จัตุรัสแดงและบริเวณใกล้เคียงกำลังได้รับการปรับปรุงใหม่ในรูปแบบใหม่ ศาลากลางกรุงมอสโกก็ได้มีการปรับปรุงโดยมีผู้เสนอเป็นจำนวนมากจนสถาปนิกดิมิถี ชิคชีก้า (1835-94) ได้กลายเป็นผู้ชนะ

การก่อสร้างได้เริ่มหลังจากนั้น 3 ปีโดยมีเศษซากจากต้นศตวรรษที่ 18 ได้เอามารวมกันอยู่ในโครงสร้างเดียวกัน หลังการปฏิวัติรัสเซีย ในปีพ.ศ. 2460 อาคารเสร็จสิ้นแล้วศาลากลางกรุงมอสโกถูกยกเลิกและถูกส่งมอบให้เป็นพิพิธภัณฑ์ศาลากลางกรุงมอสโก

หลังจากสหภาพโซเวียตที่แห่งนี้ได้เป็นพิพิทภัณฑ์แห่งชาติ

แหล่งข้อมูลอื่น
---------------

* รัสเซีย: Государственный исторический музей Official museum website
การอภิเษกของพระนางกับ พระเจ้าอเล็กซานเดอร์มหาราช
**พระนางสเตตีรา** หรือ**เจ้าหญิงบาร์ซิน** (กรีก: Στάτειρα อังกฤษ: Stateira II, Barsine died 323 BC) เป็นพระธิดาของ พระนางสเตตีรา และ พระเจ้าดาไรอัสที่ 3 แห่งเปอร์เซีย หลังจากพระเจ้าดาไรอัสได้พ่ายแพ้ในยุทธการที่กัวกาเมลา พระนางและเครือญาติได้ตกเป็นเชลยของพระเจ้าอเล็กซานเดอร์มหาราช พวกเขาได้รับการปรนนิบัติอย่างดีและพระนางก็กลายเป็นพระชายาองค์ที่ 2 ของพระเจ้าอเล็กซานเดอร์ ในปี พ. ศ. 324 ก่อนคริสต์กาล ในพิธีเดียวกันนั้น พระเจ้าอเล็กซานเดอร์ก็ได้อภิเษกกับพาริเซติส ลูกสาวของดาไรอัสก่อน หลังจากการเสียชีวิตของอเล็กซานเดอร์ ในปีค. ศ. 323 ก่อนคริสตกาล พระนางถูกสังหารโดย โรซานา พระมเหสีองค์แรกของพระเจ้าอเล็กซานเดอร์

อ้างอิง
-------

หนังสืออ่านเพิ่มเติม
--------------------

* Carney, Elizabeth Donnelly (2000), *Women and Monarchy in Macedonia*, Norman, OK: University of Oklahoma Press, ISBN 0-8061-3212-4
* O'Brien, John Maxwell (2001), *Alexander the Great: The Invisible Enemy - A Biography*, New York: Routledge, ISBN 0-415-10617-6
* Stewart, Andrew F. (1993), *Faces of Power: Alexander's image and Hellenistic politics*, Berkeley, CA: University of California Press, ISBN 0-520-06851-3
* Tarn, W.W. (2002), *Alexander the Great: Volume II Sources and Studies*, Cambridge University Press, ISBN 0-521-22585-X originally published 1948 by Cambridge University Press

แหล่งข้อมูลอื่น
---------------

* Pothos.org - Stateira, mother and daughter เก็บถาวร 2007-08-20 ที่ เวย์แบ็กแมชชีน
* Livius.org - Barsine/Statira เก็บถาวร 2014-11-06 ที่ เวย์แบ็กแมชชีน
**กิเยร์โม อาโร บาร์ราซา** (สเปน: *Guillermo Haro Barraza*, [ɡiˈʝeɾmo ˈaɾo βaˈrasa], 21 มีนาคม 1913 – 26 เมษายน 1988) เป็นนักดาราศาสตร์ ชาวเม็กซิโก เขาเป็นหนึ่งในผู้ค้นพบวัตถุเฮอร์บิก–อาโร ซึ่งเป็นวัตถุกำเนิดดาวฤกษ์ ร่วมกับจอร์จ เฮอร์บิก และมีส่วนในการพัฒนาดาราศาสตร์เม็กซิกัน

อาชีพ
-----

อาโรเกิดในเม็กซิโกซิตีในปี 1913 ศึกษาปรัชญาที่มหาวิทยาลัยปกครองตนเองแห่งชาติเม็กซิโก (UNAM)

ใน ปี 1943 เขาสนใจดาราศาสตร์และกลายเป็นเจ้าหน้าที่ของหอดูดาวแห่งชาติเม็กซิโก ที่สร้างขึ้นใหม่

ตั้งแต่ปี 1943 ถึง 1944 เขาฝึกงานที่หอดูดาวมหาวิทยาลัยฮาร์วาร์ด และกลับประเทศในปี 1945 และทำวิจัยที่หอดูดาวแห่งชาติ จากนั้นทำงานที่หอดูดาวตากูบายาของ UNAM วัตถุที่ค้นพบในปี 1950 ถูกพบว่าเป็นวัตถุชนิดเดียวกับที่จอร์จ เฮอร์บิกค้นพบ และได้รับการตั้งชื่อว่าวัตถุเฮอร์บิก–อาโร ตามชื่อของทั้งสองคน

ใน 1959 เขากลายเป็นบุคคลแรกจากประเทศกำลังพัฒนาที่ได้รับเลือกเข้าสู่สมาคมดาราศาสตร์หลวง

ในปี 1985 เขาได้รับรางวัลเหรียญทองโลโมโนซอฟ

เขาเสียชีวิตในเม็กซิโกซิตีในปี 1988 ศพของเขาถูกฝังอยู่ที่นั่น

เขาแต่งงานสองครั้งในชีวิต ในปี 1968 เขาแต่งงานกับนักเขียนและนักข่าว เอเลนา โปเนียตอฟสกา มีลูกด้วยกัน 3 คน แต่หย่าร้างใน ปี 1981

อ้างอิง
-------

1. ↑  Incico, Jorge Bartolucci; Bartolucci, Jorge (2000). UNAM (บ.ก.). *La modernización de la ciencia en México: el caso de los astrónomos* (ภาษาสเปน). ISBN 9789683683779. สืบค้นเมื่อ 2018-03-23.
2. ↑  Bracher, Katherine; และคณะ, บ.ก. (2007). *The biographical encyclopedia of astronomers* ([Online-Ausg.] ed.). New York, NY: Springer. pp. 471–472. ISBN 978-0387304007.
**นาโอโกะ** (ญี่ปุ่น: 奈緒子; โรมาจิ: *Naoko*) เป็นภาพยนตร์ญี่ปุ่นที่ดัดแปลงมาจากการ์ตูนเรื่องดังเรื่องหนึ่งของญี่ปุ่น ของโนบุฮิโร่ ซาคาตะ และ ยู นากาฮาระ โดยมีชื่อเดียวกันทั้งในฉบับการ์ตูนและภาพยนตร์ เป็นเรื่องราวเกี่ยวกับตัวเอกซึ่งเป็นนักวิ่งมาราธอน ฉบับภาพยนตร์ออกฉายทั่วประเทศญี่ปุ่นในวันที่ 16 กุมภาพันธ์ 2551 นำแสดงโดย จุริ อุเอะโนะ และ ฮารุมะ มิอุระ

เนื้อเรื่อง
-----------

ตอนอยู่ประถม 4 นาโอโกะ เคยได้รับการช่วยชีวิตจากพ่อของยูสุเกะ ตอนที่เธอพลัดตกจากเรือที่จะข้ามฟากไปยังเกาะนามิคิริชิมะ เธอปลอดภัย แต่พ่อของยูสุเกะโชคร้าย ไม่มีใครพบเห็นเขาอีกเลย ไม่ว่าจะระดมคนออกหาในทะเลกี่ครั้งก็ตาม ภาพของชายใจดีที่สละชีวิตเพื่อช่วยเธอไว้ ภาพของยูสุเกะผู้เป็นลูกชายที่ร่ำร้องให้เธอคืนชีวิตพ่อของเขากลับมา เรื่องนี้กลายเป็นความรู้สึกผิดฝังใจนาโอโกะมาตลอด แม้กระทั่งเมื่อเธอเติบโตขึ้นจนอยู่ชั้นมัธยมศึกษาปีที่ 6 และกำลังจะสอบเข้ามหาวิทยาลัยในปีหน้านี้แล้ว เธอก็ยังไม่เคยลืมเรื่องที่เกิดขึ้น รวมถึงภาพของยูสุเกะได้เลย

นาโอโกะ เป็นสมาชิกชมรมกรีฑา ในช่วงปิดภาคฤดูร้อน เธออาสาสมัครมาช่วยงานในการแข่งขันกรีฑาประจำปี ที่นี่เองที่เธอได้มีโอกาสพบกับยูสุเกะอีกครั้ง ด้วยความเข้าใจและเห็นใจของอาจารย์นิชิอุระ ซึ่งเป็นอาจารย์ที่ปรึกษาชมรมวิ่งมาราธอน เขาให้นาโอโกะเข้ามาช่วยการเข้าค่ายเก็บตัวของนักกีฬาที่โรงเรียน เพื่อเปิดโอกาสให้ทั้งนาโอโกะ และยูสุเกะได้มีโอกาสทำความเข้าใจกันอีกครั้ง

ตัวละคร
-------

* นาโอโกะ ชิโนมิยะ - จุริ อุเอะโนะ
* ยูสุเกะ อิคิ -ฮะรุมะ มิอุระ
* เทนเซน นิชิอุระ -ซึรุเบะ โชฟุคุเท
ไซคลอยด์เกิดจากการกลิ้งล้อกลม
**ไซคลอยด์** (อังกฤษ: cycloid) คือเส้นโค้งชนิดหนึ่ง นิยามจากรอยเคลื่อนที่ของจุดจุดหนึ่งบนเส้นรอบรูปวงกลม (ล้อกลม) ซึ่งรูปวงกลมนั้นกลิ้งไปตามเส้นตรง ทำให้เกิดเส้นโค้งนูนเป็นลอนเป็นราย

ไซคลอยด์เป็นตัวอย่างหนึ่งของรูเลตต์ (roulette) ซึ่งเกิดจากกลิ้งล้อกลมบนเส้นโค้งอื่น และเป็นกรณีหนึ่งของโทรคอยด์ (trochoid) ซึ่งจุดไม่จำเป็นต้องอยู่บนเส้นรอบรูปวงกลม

สมการ
-----

ไซคลอยด์ที่สร้างขึ้นจากรูปวงกลมรัศมี *r* = 2 หน่วย
ไซคลอยด์ที่ลากผ่านจุดกำเนิด ซึ่งสร้างขึ้นโดยรูปวงกลมรัศมี *r* ที่กลิ้งบนแกน x มีสมการอิงตัวแปรเสริมดังนี้

{\displaystyle x=r(t-\sin t)\,}
{\displaystyle y=r(1-\cos t)\,}
เมื่อ *t* เป็นจำนวนจริง คือมุมในหน่วยเรเดียนที่รูปวงกลมกลิ้งไป (บางครั้งอาจใช้ *θ* แทน *t*)

เส้นโค้งชนิดนี้สามารถหาอนุพันธ์ได้ทุกตำแหน่งยกเว้น *บัพแหลม* (cusp) คือจุดที่สัมผัสกับแกน x ซึ่งอนุพันธ์จะกลายเป็น ∞ หรือ −∞ เมื่อเข้าใกล้จุดบัพแหลม ซึ่งตรงตามสมการเชิงอนุพันธ์สามัญดังนี้

{\displaystyle \left({\frac {dy}{dx}}\right)^{2}={\frac {2r-y}{y}}}

พื้นที่ใต้กราฟ
--------------

เนื่องจากไซคลอยด์หนึ่งรอบ ที่สร้างโดยรูปวงกลมรัศมี *r* จากสมการอิงตัวแปรเสริมด้านบน จะได้ค่าของตัวแปรเสริม *t* ที่มีค่าอยู่ในช่วง [0, 2π]

และเนื่องจาก

{\displaystyle {\frac {dx}{dt}}=r(1-\cos t)}
เราสามารถคำนวณหาพื้นที่ใต้กราฟของไซคลอยด์หนึ่งรอบโดยการหาปริพันธ์ดังนี้

{\displaystyle {\begin{aligned}A&=\int \_{t=0}^{t=2\pi }y\,dx=\int \_{t=0}^{t=2\pi }r^{2}(1-\cos t)^{2}\,dt\\&=\left.r^{2}\left({\frac {3}{2}}t-2\sin t+{\frac {1}{2}}\cos t\sin t\right)\right|\_{t=0}^{t=2\pi }\\&=3\pi r^{2}\end{aligned}}}
นั่นคือเท่ากับสามเท่าของพื้นที่ของรูปวงกลม

ความยาวเส้นโค้ง
---------------

ความยาวของเส้นโค้งไซคลอยด์หนึ่งรอบ สามารถหาได้จากความยาวของส่วนย่อยๆ บนเส้นโค้ง ซึ่ง *t* มีค่าในช่วง [0, 2π]

{\displaystyle {\begin{aligned}S&=\int \_{t=0}^{t=2\pi }\left(\left({\frac {dy}{dt}}\right)^{2}+\left({\frac {dx}{dt}}\right)^{2}\right)^{1/2}\,dt\\&=\int \_{t=0}^{t=2\pi }2r\sin \left({\frac {t}{2}}\right)\,dt\\&=8r\end{aligned}}}
นั่นคือเท่ากับแปดเท่าของรัศมีของรูปวงกลม

ดูเพิ่ม
-------

* เอพิไซคลอยด์ (epicycloid)
* ไฮโพไซคลอยด์ (hypocycloid)
* โทรคอยด์ (trochoid)
* เอพิโทรคอยด์ (epitrochoid)
* ไฮโพโทรคอยด์ (hypotrochoid)

แหล่งข้อมูลอื่น
---------------

* เอริก ดับเบิลยู. ไวส์สไตน์, "Cycloid" จากแมทเวิลด์.
* Cycloids ที่ cut-the-knot